Sèlezziuni di palluni di Sicilia

La Sèlezziuni di palluni di Sicilia è la rapprisintativa di palluni di l'ìsula di Sicilia. È cuntrullata di la Sicilia Football Association, funnata nta lu 2020, e cumunimenti ditta Naziunali Siciliana.

La Sicilia FA non è cumpunenti di la FIFA o di la UEFA e pi sta ragiuni non pò participari a lu Campiunatu munniali di palluni FIFA e a lu Campiunatu europeu di palluni UEFA. Però, di lu giugnu 2021 la Sicilia FA è assuciata a la CONIFA e pò participari a li campiunati munniali e europei di sta organizzazioni.

 Storia 
Nta lu passatu l’idea di crìari la Naziunali Siciliana avìa statu na pruposta di quarchi jurnalista e di l’ambienti sicilianisti.

Lu prugettu attuali accuminciò nta lu 2019 doppu li primi cuntatti cu CONIFA. Lu prugettu nascìu grazï a la sinirgìa di un Cumitatu Funnaturi rapprisintativu di li tri citati metrupulitani di la Sicilia: Palermu, Catania e Missina. La funnazioni ufficiali di la Sicilia FA rimunta a lu 15 maju 2020, mentri l’attivitati pubblichi foru accuminciati nta lu 2021.

A la funnazioni Sarvaturi Mangano di Missina fu elettu Prisidenti, Àngilu Priolo e Fabiu Petrucci di Palermu comu Vici-prisidenti e Sicritàriu Ginirali, mentri Albertu L’Episcupu di Catania – in passatu Manager di la squatra di Serie A di lu Chievo Verona – è lu Diritturi Ginirali. Mariu Bonsignore – in passatu Prisidenti di l’Ancona, Manager di lu Missina e Rispunsabbili Marketing di la Malta Football Association – è lu Cunsulenti Ginirali di la Sicilia FA. Petru Cannistrà e Binidittu Bottari – prutagunisti di la prumuzioni di lu Milazzu nta la Lega Pro – sunnu rispittivamenti Rispunsabbili di l’Ària Tècnica e Team Manager.

Unu di li principali ubbiettivi di la Sicilia FA è la prumuzioni di l’idintitati naziunali siciliana pi menzu di lu palluni. Difattu, lu prugettu di la naziunali siciliana di palluni è basatu supra l’idea ca la Sicilia rapprisenta na naziuni senza statu cu li so spicifichi carattiristichi giogràfichi, storichi, linguistici e culturali. La Sicilia FA àvi già stipulatu intìsi cu l’Accademia di la Lingua Siciliana e l’associazioni culturali Lu Statutu pi ’abbeniri a tali ubbiettivu.

Assai prestu, la nascita di la Sicilia FA ispirò li fantasï di li jurnali supra a li jucatura famusi ca tioricamenti putissiru vestiri la magghia di la squatra, comu Mariu Balotelli e Vincenzu Grifo.

Li primi dui squatri ca ricanusceru la Sicilia foru li naziunali di palluni di la Sardigna e di la Corsica.

Lu Cumitatu Esecutivu Munniali di la CONIFA fici trasiri la Sicilia comu membru lu 27 giugnu 2021.

 Culura e simbulu 
Li culura ufficiali di la naziunali siciliana di palluni sunnu russu e giarnu, comu a chiddi di la bannera siciliana.

Lu simbulu di la Sicilia FA è basatu supra la bannera di lu Vèspiru Sicilianu e riporta lu mottu "Animus Tuus Dominus", usatu di li ribelli siciliani nta lu cursu di la rivoluzioni contra Re Carlu.

 Magghï 
La Sicilia FA annunciò tri magghï, tutti didicati a la storia di la Sicilia.

1: "Vèspiru": russa e giarna cu lu simbulu di la Trinacria, in unuri di lu Vèspiru Sicilianu (1282); 
2: "Fidiricu": bianca cu quattru strisci russi e giarni e n'aquila sveva, in unuri di la bannera di lu Regnu di Sicilia vuluta di Re Fidiricu III nta lu 1296;
3: "Ruggeru": blu cu na banna scaccata bianca e russa, in unuri di la funnazioni di lu Regnu di Sicilia pi menzu di Ruggeru II nta lu 1130.

EYE Sport è lu furnituri ufficiali di li divisi di la Naziunali.

 Media partners 
Un'intìsa ntra la Sicilia FA e la televisioni spurtiva WeSport.it fu annunciata lu 2 giugnu 2021.

 Diriggenza 
PositionStaffPrisidentiSarvaturi ManganoVici-prisidentiÀngilu PrioloSicritàriu GiniraliFabiu PetrucciDiritturi GiniraliAlbertu L'EpiscopoTisurieriGiuseppi D'AndreaCunsulenti GiniraliMariu BonsignoreRispunsabbili di l'Ària TècnicaPetru CannistràTeam ManagerBinidittu BottariSicritàriu SpurtivuFabriziu BertèRispunsabbili di la CumunicazioniFabriziu Di BlasiAddettu StampaGaetanu MangioneRispunsabbili di li Relazioni InternaziunaliMariu Trabucco della TorrettaAmbasciaturiGiuvanni Privitera (Franza)Mariu Trabucco della Torretta (Gran Britagna)

 Rifirimenti 

 Lijami di fora 
 Sicily - CONIFA official website

Catigurìa:Sicilia
Sicilia